	ชื่อไฟล์ : Pearsonothuria_graffei

	ประเภทการประกวด : สัตว์

	ชื่อภาพ :    “ตามรอยพี่”

	ชื่อผู้ถ่าย :   สุเมตต์ ปุจฉาการ

	สถานที่ถ่าย :   ทิศเหนือ เกาะเก้า (เกาะบางู) หมู่เกาะสิมิลัน อำเภอคุระบุรี  จังหวัดพังงา

	คำอธิบายรายละเอียดภาพ : ปลิงทะเลขาวจุดดำ (Sea cucumber, Pearsonothuria graffei) มีการพัฒนาการของสีตัวจากวัยอ่อนจนถึงตัวเต็มวัยแตกต่างกัน วัยอ่อนมีสีสันและลวดลายเลียนแบบ (Mimicry) ทากเปลือย (Phyllidia varicose) เพื่อเป็นการหลอกศัตรูผู้ล่าว่าเป็นทากเปลือย เนื่องจากทากเปลือยชนิดนี้สามารถสะสมพิษจากอาหารที่มันกินเข้าไปได้ ศัตรูผู้ล่าจึงไม่กล้าเข้ามาตอแย นับว่าเป็นการพัฒนาการเพื่อเอาตัวรอดของปลิงทะเลชนิดนี้ จากนั้นสีสันและลวดลายจะเปลี่ยนแปลงไปตามอายุจนเป็นตัวเต็มวัยตามที่เห็นอยู่ในภาพ เมื่อถึงขั้นตัวเต็มวัยแล้ว ปลิงทะเลชนิดนี้ก็ไม่กลัวศัตรูผู้ล่าอีกต่อไปแล้ว เนื่องจากปลิงทะเลชนิดนี้สามารถสร้างสารพิษในกลุ่ม steroid glycoside ที่เป็นสารพิษส่งผลต่อระบบประสาท (Neuro-toxin) ที่ออกฤทธิ์คล้ายโคเคนโดยไปยับยั้งการส่งสัญญาณสื่อประสาท (transmission of nerve impulses)  
          ถึงแม้ว่าปลิงชนิดนี้ไม่ค่อยมีความสำคัญทางเศรษฐกิจเนื่องจากเนื้อน้อยและอาจจะมีพิษแต่น่าจะเป็นที่สนใจของนักวิชาการทางเคมี เภสัชและวงการแพทย์ที่อาจจะสามารถสกัดสารจากปลิงทะเลชนิดนี้มาเป็นยาระงับปวดและสารต้านมะเร็งได้ ผมพบภาพน่ารักของปลิงสองตัวแต่ต่างวัยกันนี้ ขณะกำลังดำน้ำสำรวจฟองน้ำทะเลพบเจ้าตัวเล็กกำลังคลานตามรุ่นพี่ในถ้ำใต้ปะการังในแนวปะการังซึ่งไม่ค่อยพบกันเลยเนื่องจากแต่ละวัยมีถิ่นอาศัยที่ต่างกัน
ข้อมูลบางส่วนอ้างอิงจาก: http://www.flmnh.ufl.edu/malacology/pgraeffei.htm

	รายละเอียดเกี่ยวกับกล้อง : กล้อง Canon powershot G11 เปิดโหมดถ่ายภาพ P แบบ Macro Autofocus และเปิดแฟลช; White Balance โหมดใต้น้ำ (Underwater) ปรับสีและแสงของภาพเป็น auto level และตัดภาพบางส่วน (cropping)ที่เป็นขอบภาพออก


